לינדזי הורן

לינדזי מישל היפס (באנגלית: Lindsey Michelle Heaps; נולדה ב-26 במאי 1994) היא כדורגלנית אמריקאית המשחקת כקשרית במועדון ליגת העל הצרפתית אולימפיק ליון וקפטנית נבחרת ארצות הברית.

היא שיחקה בעבר ב-פורטלנד ת'ורנס  מהליגה הלאומית לכדורגל נשים בארצות הברית, וזכתה בפרס השחקן היעיל ביותר של הליגה בשנת 2018. היפס הייתה שחקנית מובילה עבור הת'ורנס במהלך עונת האליפות שלהם ב-2017, כשהיא הבקיעה את שער הניצחון במשחק האליפות. לפני כן, היא הייתה כובשת פורה בפריז סן-ז'רמן, כשהיא כבשה 46 שערים ב-58 הופעות.

משמשת קפטנית נבחרת ארצות הברית בכדורגל נשים (2024). היא הייתה המבקיעה המובילה בנבחרת ארצות הברית עד גיל 17 באליפות CONCACAF Women's U-17 Championship  לנשים ב-2010.

 ביוגרפיה מוקדמת 
הורן גדלה בגולדן, קולורדו , ליד דנוור. אף על פי שלמדה בתיכון גולדן , היא לא שיחקה כדורגל בבית הספר. במקום זאת, היא שיחקה כדורגל מועדונים עם הקולורדו ראש . היא החלה לשחק לראשונה עבור הקולורדו אדג' במהלך המבחנים לקבוצה עד גיל 11. במרץ 2009, כאשר הורן הייתה בת 15 והייתה אחת השחקניות הצעירות ביותר בנבחרת ארצות הברית עד גיל 17 לנשים , היא כבשה 12 שערים בתשעה משחקים בטורניר "CONCACAF Under-17 Championship" בקוסטה ריקה. במהלך השנה השנייה שלה בתיכון בגולדן, היא נבחרה לנבחרת התיכון של ה Parade Magazine , אף על פי שלא שיחקה כדורגל בבית הספר.

בשנת 2012, הורן זכתה להיות המדורגת במקום הראשון למועמדויות לנבחרות הקולג'ים מטעם ESPN. אף על פי שהייתה לה מלגה החל מעונת 2012 לשחק בקבוצת טאר-הילס  מאוניברסיטת קרוליינה הצפונית בצ'אפל היל, היא העדיפה לעקוף את קריירת הקולג' שלה, וחתמה במועדון הצרפתי פריז סן-ז'רמן.

 קריירת מועדונים 
 קולוראדו ראש, 2012 
הורן שיחקה עבור קולורדו ראש בעונת 2012 ב-USL W-League. היא שיחקה שלושה משחקים עבור הקבוצה, והבקיעה שני שערים. ההופעה שלה בקולורדו ראש נגד סיאטל סאונדרס  ב-1 ביוני 2012, שבה הוראן הבקיעה שער נגד שוערת סיאטל והנבחרת הלאומית הופ סולו, הרשימה מספר שחקני נבחרת ששיחקו גם בסיאטל. לאחר המשחק, מייגן ראפינו כינתה את הוראן "שחקנית מהגיהנום".

 פריז סן-ז'רמן 2012–2016 
ביולי 2012, הורן חתמה על חוזה של בן 6 ספרות עם המועדון הצרפתי פריז סן-ז'רמן. ב-4 בינואר 2016, פריז סן-ז'רמן הודיעה כי החוזה של הורן בוטל כדי לאפשר לה לחזור לארצות הברית. היא שיחקה את משחקה האחרון ב-5 בדצמבר 2015, בניצחון 0–5 על FCF Juvisy . הורן כבשה את שער הפתיחה של המשחק. היא כבשה 46 שערים ב-58 הופעות בפ.ס.ז'.

 פורטלנד ת'ורנס 2016–2022 
ב-13 בינואר 2016, הורן חתמה בפורטלנד ת'ורנס מהליגה הלאומית לכדורגל נשים בארצות הברית. בניגוד לתפקידה כחלוצה קדמית בפ.ס.ז', הורן שיחקה בפורטלנד במרכז השדה בעמדה דומה לתפקידה בנבחרת.

היא כבשה את השער היחיד בניצחון 1–0 של פורטלנד על צפון קרוליינה קוראז'  במשחק אליפות הליגה של שנת 2017, ונבחרה ל-MVP של הליגה בעונה זו.

הוראן נבחרה לשחקנית החודש ליולי 2018, בו היא כבשה שלושה שערים כדי לסייע לת'ורנס להגיע למאזן 3-0-0. היא נבחרה לנבחרת העונה לשנת 2018, וב-21 בספטמבר 2018, היא נבחרה ל-MVP לעונה זו.

בשנת 2020, הייתה שחקנית מפתח בעזרה לת'ורנס לזכות בבאליפות הליגה ובמגן הקהילה הקשור, ובשנת 2021, עשתה את אותו הדבר לזכייה בגביע האתגר של הליגה ובגביע האלופות הבינלאומי לנשים, ובמגן הליגה.

 אולימפיק ליון 2022–הווה 
בינואר 2022 הורן הצטרפה בהשאלה לאולימפיק ליון לפני שהפכה את המהלך לקבוע 18 חודשים לאחר מכן. באוקטובר 2023, כבשה הוראן את השלושער הראשון שלה עבור ליון נגד קבוצת AS Saint-Étienne. היא כבשה 8 שערים ב-37 הופעות, ובגיל 30 היא זכתה עם ליון פעמיים בתואר הצרפתי, כמו גם בליגת האלופות לנשים, גביע האלופות הבינלאומי לנשים וקוּפ דה פראנס הנשית .

 קריירה בינלאומית 
הורן שיחקה בנבחרת ארצות הברית בכדורגל לנשים עד גיל 17 והייתה המבקיעה המובילה בנבחרת באליפות CONCACAF לנשים עד גיל 17 ב-2010. היא עזרה לנבחרת ארצות הברית בכדורגל עד גיל 20 לזכות במרץ 2012 באליפות CONCACAF לנשים עד גיל 20, על ידי הבקעה של ארבעה שערים, כולל שלושער נגד גואטמלה בשלב הבתים. הורן לא הייתה מסוגלת לשחק במונדיאל 2012 עד גיל 20 לנשים בגלל פציעה בברך שדרשה ניתוח.

בפברואר 2013, בגיל שמונה עשרה, היא נבחרה לסגל הקבוצה הבוגרת עבור משחקי "גביע אלגארבה" 2013. היא כבשה את השער הראשון שלה בנבחרת הבוגרת במהלך משחק בשלב הבתים מול סין באלגארבה ב-8 במרץ 2013. הוראן זומנה שוב לסגל הבכיר לקראת סוף 2015, וכבשה את שערה הראשון בנבחרת הבוגרת נגד טרינידד וטובגו בדצמבר 2015, בו הוכתרה כאשת המשחק. היא הוזמנה לסגל של הנבחרת הבוגרת לקראת אליפות המוקדמות האולימפית לנשים של CONCACAF 2016 והחלה את משחק הפתיחה של שלב הבתים מול קוסטה ריקה במרכז השדה.

הורן זומנה למונדיאל הנשים 2019, והבקיעה את שער המונדיאל הראשון שלה במשחק הפתיחה מול תאילנד ב-11 ביוני. ב-31 בינואר 2020, היא הבקיעה שלושער ראשון בקריירה נגד פנמה באליפות CONCACAF לנשים 2020  שהיוותה את משחקי המוקדמות לאולימפיאדה. ב-24 ביולי 2021, הורן שיחקה את משחקה ה-100 וכבשה שער בניצחון 1–6 על ניו זילנד באולימפיאדת 2020.

בגביע העולם לנשים 2023, הורן הבקיעה במשחק הפתיחה של ארצות הברית נגד וייטנאם. היא גם כבשה במשחק של ארצות הברית מול הולנד, והשוותה את המשחק ל-1–1.

הורן נבחרה לסגל של 18 שחקנים לאולימפיאדת 2024 בצרפת, ושימשה במהלכם כקפטנית הנבחרת.

 קישורים חיצוניים 

 ביאורים 

 הערות שוליים 

קטגוריה:אמריקאים ילידי קולורדו
קטגוריה:כדורגלניות אמריקאיות
קטגוריה:כדורגלניות באולימפיאדת ריו דה ז'ניירו (2016)
קטגוריה:כדורגלניות באולימפיאדת טוקיו (2020)
קטגוריה:כדורגלניות באולימפיאדת פריז (2024)
קטגוריה:אלופות אולימפיות אמריקאיות: כדורגל
קטגוריה:זוכות מדליית ארד אולימפית אמריקאיות באולימפיאדת טוקיו (2020): כדורגל
קטגוריה:כדורגלניות פריז סן-ז'רמן
קטגוריה:כדורגלניות אולימפיק ליון
קטגוריה:קולורדו: כדורגלנים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994